CELEX: 32015R2439
Language: et
Date: 2015-10-12 00:00:00
Title: Komisjoni delegeeritud määrus (EL) 2015/2439, 12. oktoober 2015, millega kehtestatakse tagasiheitekava teatava põhjalähedase püügi puhul edelapiirkonna vetes

23.12.2015   
            
            
               ET
            
            
               Euroopa Liidu Teataja
            
            
               L 336/36
            
         KOMISJONI DELEGEERITUD MÄÄRUS (EL) 2015/2439,
   12. oktoober 2015,
   millega kehtestatakse tagasiheitekava teatava põhjalähedase püügi puhul edelapiirkonna vetes
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. detsembri 2013. aasta määrust (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ, (1) eriti selle artikli 15 lõiget 6 ning artikli 18 lõikeid 1 ja 3,
   ning arvestades järgmist:
   
               (1)
            
            
               Määruse (EL) nr 1380/2013 eesmärk on tagasiheite järkjärguline kaotamine, kehtestades selliste püütavate liikide lossimiskohustuse, mille suhtes kehtivad püügi piirnormid.
            
         
               (2)
            
            
               Määruse (EL) nr 1380/2013 artikli 15 lõikega 6 on komisjonile antud õigus võtta delegeeritud õigusaktiga kuni kolmeks aastaks vastu tagasiheitekava, mis põhineb ühisel soovitusel, mille on välja töötanud liikmesriigid koos asjaomaste nõuandekomisjonidega.
            
         
               (3)
            
            
               Belgial, Hispaanial, Prantsusmaal, Madalmaadel ja Portugalil on otsene huvi kalavarude majandamiseks edelapiirkonna vetes. Nimetatud liikmesriigid on esitanud komisjonile ühise soovituse pärast edelapiirkonna vete nõuandekomisjoniga konsulteerimist. Teadusliku panuse andsid asjaomased teadusasutused ning selle on läbi vaadanud kalanduse teadus-, tehnika- ja majanduskomitee (STECF). Ühises soovituses käsitletud meetmed on kooskõlas määruse (EL) nr 1380/2013 artikli 15 lõikega 6 ja seepärast tuleks need lisada määruse (EL) nr 1380/2013 artikli 18 lõike 3 kohaselt käesolevasse määrusesse.
            
         
               (4)
            
            
               Seoses edelapiirkonna vetega tuleks vastavalt määruse (EL) nr 1380/2013 artikli 15 lõike 1 punktile c kohaldada lossimiskohustust püüki määratlevate liikide suhtes hiljemalt 1. jaanuarist 2016. Vastavalt ühisele soovitusele peaks tagasiheitekava hõlmama hariliku merikeele, euroopa merluusi ja norra salehomaari püüki (ainult kalavarude levikualadel, mida nimetatakse „funktsionaalseteks üksusteks”) ICESi VIIIa, b, d ja e rajoonis, norra salehomaari püüki ICESi VIIIc ja IXa rajoonis (ainult funktsionaalse üksuse sees), hariliku merikeele ja atlandi merilesta püüki ICESi IXa rajoonis ning euroopa merluusi püüki ICESi VIIIc ja IXa rajoonis.
            
         
               (5)
            
            
               Ühises soovituses pakuti välja, et erandit lossimiskohustusest kohaldataks norra salehomaari traalipüügi suhtes ICESi VIII ja IX alapiirkonnas, kuna olemasolevad teaduslikud tõendid näitavad, et liigi ellujäämismäär võib olla kõrge, võttes arvesse selle püüdmiseks kasutavate vahendite, meetodite ja ökosüsteemi omadusi. STECF jõudis oma hindamises järeldusele, et olemasolevate andmete kinnitamiseks on vaja teha täiendavaid uuringuid, ja märgib, et sellised uuringud on käimas ja kavandamisel. Seepärast tuleks lisada määrusesse kõnealune erand 2016. aasta kohta koos sättega, milles palutakse asjaomastel liikmesriikidel esitada komisjonile täiendavad andmed, mis võimaldaks STECFil täielikult hinnata erandi põhjendusi.
            
         
               (6)
            
            
               Ühine soovitus sisaldab lossimiskohustusest tehtavat kolme vähese tähtsusega erandit teatavate kalavarude puhul ja kuni teatava tasemeni. STECF vaatas liikmesriikide esitatud tõendid läbi. STECF jõudis järeldusele, et ühine soovitus sisaldab põhjendatud argumente seoses selektiivsuse suurendamise raskustega ja juhupüügi käitlemise ebaproportsionaalselt suurte kuludega. Eespool öeldut arvesse võttes on asjakohane kehtestada vähese tähtsusega erand vastavalt ühises soovituses kavandatud protsendimäärale, järgides tasemeid, mis ei ületa määruse (EL) nr 1380/2013 artikli 15 lõike 1 kohaselt lubatud tasemeid.
            
         
               (7)
            
            
               Vähese tähtsusega erand, mis on kehtestatud ICESi VIIIa ja VIIIb rajoonis piimtraale ja põhjatraale kasutavate kalalaevadega püütud hariliku merikeele aastase kogusaagi suhtes (kuni 5 %), põhineb asjaolul, et mõistlikku selektiivsuse suurendamist on väga raske saavutada. STECF leidis, et taotletava erandi põhjendamiseks piisab täiendavast teabest. Seepärast tuleks asjaomane erand lisada käesolevasse määrusesse.
            
         
               (8)
            
            
               Vähese tähtsusega erand, mis on kehtestatud ICESi VIIIa ja VIIIb rajoonis abaraid ja nakkevõrkusid kasutavate kalalaevadega püütud hariliku merikeele aastase kogusaagi suhtes (kuni 3 %), põhineb asjaolul, et mõistlikku selektiivsuse suurendamist on väga raske saavutada. STECF leidis, et taotletava erandi põhjendamiseks piisab täiendavast teabest. Seepärast tuleks asjaomane erand lisada käesolevasse määrusesse.
            
         
               (9)
            
            
               Vähese tähtsusega erand, mis on kehtestatud ICESi VIII ja IX alapiirkonnas traale kasutavate kalalaevadega püütud euroopa merluusi aastase kogusaagi suhtes (kuni 7 % aastatel 2016 ja 2017 ning kuni 6 % aastal 2018), põhineb asjaolul, et mõistlikku selektiivsuse suurendamist on väga raske saavutada. Esitatud täiendavast teabest selgub, et püügi selektiivsuse suurendamine tooks kaasa turustamiskõlblike kalade arvu vähenemise, mis võib muuta kalapüügi kahjumlikuks. Lisaks juhtis STECF tähelepanu sellele, et seda teavet tuleks täiendada asjaomaste kalavarude selektiivsuse uuringutega. Seepärast tuleks kõnealune erand lisada määrusesse koos sättega, mille kohaselt peavad asjaomased liikmesriigid esitama komisjonile täiendavad andmed, mis võimaldaks STECFil erandi põhjendusi täielikult hinnata.
            
         
               (10)
            
            
               Kuna käesoleva määrusega ettenähtud meetmed mõjutavad otseselt majandustegevust, mis on seotud liidu laevade kalapüügihooaja ja selle kavandamisega, peaks käesolev määrus jõustuma kohe pärast selle avaldamist. Seda tuleks kohaldada alates 1. jaanuarist 2016, et järgida määruse (EL) nr 1380/2013 artiklis 15 sätestatud ajaraamistikku. Kõnealuse määruse artikli 15 lõike 6 kohaselt tuleks käesolevat määrust kohaldada mitte kauem kui kolm aastat,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kohaldamisala
   Käesolevas määruses on esitatud määruse (EL) nr 1380/2013 artikli 15 lõikes 1 sätestatud lossimiskohustuse rakendamise üksikasjad ja seda kohaldatakse nimetatud määruse artikli 4 lõike 2 punktis d määratletud edelapiirkonna vetes käesoleva määruse lisas sätestatud kalapüügi suhtes.
   Artikkel 2
   Ellujäämismääral põhinev erand
   1.   Määruse (EL) nr 1380/2013 artikli 15 lõike 4 punktis b sätestatud erandit lossimiskohustusest liikide puhul, mille kõrge ellujäämismäär on teaduslikult tõestatud, kohaldatakse 2016. aastal ICESi VIII ja IX alapiirkonnas traalidega püütud norra salehomaari (Nephrops norvegicus) suhtes (püügivahendite koodid: (2) OTB, OTT, PTB, TBN, TBS, TB, OT, PT ja TX).
   2.   Liikmesriigid, kellel on edelapiirkonna vete suhtes otsene majandamishuvi, esitavad 1. maiks 2016 täiendava teadusliku teabe, mis toetaks lõikes 1 sätestatud erandi kehtestamist. Kalanduse teadus-, tehnika- ja majanduskomitee (STECF) annab esitatud teaduslikule teabele oma hinnangu 1. septembriks 2016.
   Artikkel 3
   Vähese tähtsusega erandid
   1.   Erandina määruse (EL) nr 1380/2013 artikli 15 lõikest 1 võib tagasi heita järgmised kogused:
   
               a)
            
            
               hariliku merikeele (Solea solea) puhul kuni 5 % selle liigi aastasest kogusaagist, mis on püütud piimtraali (püügivahendi kood: TBB) ja põhjatraale (püügivahendite koodid: OTB, OTT, PTB, TBN, TBS, TB, OT, PT ja TX) kasutavate kalalaevadega ICESi VIIIa ja VIIIb rajoonis;
            
         
               b)
            
            
               hariliku merikeele (Solea solea) puhul kuni 3 % selle liigi aastasest kogusaagist, mis on püütud abaraid ja nakkevõrke (püügivahendite koodid: GNS, GN, GND, GNC, GTN, GTR ja GEN) kasutavate kalalaevadega ICESi VIIIa ja VIIIb rajoonis;
            
         
               c)
            
            
               euroopa merluusi (Merluccius merluccius) puhul kuni 7 % aastatel 2016 ja 2017 ning kuni 6 % aastal 2018 selle liigi aastasest kogusaagist, mis on püütud traale (püügivahendite koodid: OTT, OTB, PTB, OT, PT, TBN, TBS, TX, SSC, SPR, TB, SDN, SX ja SV) kasutavate kalalaevadega ICESi VIII ja IX alapiirkonnas.
            
         2.   Liikmesriigid, kellel on edelapiirkonna vete suhtes otsene majandamishuvi, esitavad komisjonile 1. maiks 2016 täiendavad andmed tagasiheite kohta ja muu asjakohase teadusliku teabe, mis toetaks lõike 1 punktis c sätestatud erandi kehtestamist. Kalanduse teadus-, tehnika- ja majanduskomitee (STECF) annab esitatud andmetele ja teabele oma hinnangu 1. septembriks 2016.
   Artikkel 4
   Lossimiskohustusega hõlmatud laevad
   1.   Liikmesriigid määravad käesoleva määruse lisas sätestatud kriteeriumide alusel kindlaks laevad, mille suhtes lossimiskohustust iga konkreetse püügi puhul kohaldatakse.
   2.   Asjaomased liikmesriigid esitavad komisjonile ja teistele liikmesriikidele 31. detsembriks 2015 liidu kalanduskontrolli turvalise veebisaidi kaudu lõike 1 alusel iga lisas sätestatud püügi kohta kindlaks määratud laevade nimekirja. Liikmesriigid ajakohastavad neid nimekirju.
   Artikkel 5
   Jõustumine
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse 1. jaanuarist 2016 kuni 31. detsembrini 2018.
   Artiklit 4 kohaldatakse alates käesoleva määruse jõustumise kuupäevast.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. oktoober 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 354, 28.1.2013, lk 22.
   
      (2)  Käesolevas määruses kasutatud püügivahendite koodid on määranud kindlaks ÜRO Toidu- ja Põllumajandusorganisatsioon.
   
      LISA
      
         Lossimiskohustusega hõlmatud püük
      
      
                  a)
               
               
                  Püük ICESi VIIIa, b, d ja e rajoonis
                  
                              Püük (liik)
                           
                           
                              Püügivahendi kood
                           
                           
                              Püügivahendi kirjeldus
                           
                           
                              Võrgusilma suurus
                           
                           
                              Lossimiskohustus
                           
                        
                              Harilik merikeel
                              (Solea solea)
                           
                           
                              OTB, OTT, PTB, TBN, TBS, TB, OT, PT, TX
                           
                           
                              Kõik põhjatraalid
                           
                           
                              Võrgusilma suurus 70–100 mm
                           
                           
                              Kogu hariliku merikeele saak on hõlmatud lossimiskohustusega.
                           
                        
                              TBB
                           
                           
                              Kõik piimtraalid
                           
                           
                              Võrgusilma suurus 70–100 mm
                           
                        
                              GNS, GN, GND, GNC, GTN, GTR, GEN
                           
                           
                              Kõik abarad ja nakkevõrgud
                           
                           
                              Võrgusilma suurus 100 mm või rohkem
                           
                        
                              Euroopa merluus
                              (Merluccius merluccius)
                           
                           
                              OTT, OTB, PTB, SDN, OT, PT, TBN, TBS, TX, SSC, SPR, TB, SX, SV
                           
                           
                              Kõik põhjatraalid ja noodad
                           
                           
                              Võrgusilma suurus 100 mm või rohkem
                           
                           
                              Kogu euroopa merluusi saak on hõlmatud lossimiskohustusega.
                           
                        
                              LL, LLS
                           
                           
                              Kõik õngejadalaevad
                           
                           
                              Kõik
                           
                        
                              GNS, GN, GND, GNC, GTN, GEN
                           
                           
                              Kõik nakkevõrgud
                           
                           
                              Võrgusilma suurus 100 mm või rohkem
                           
                        
                              Norra salehomaar (Nephrops norvegicus)
                              ainult funktsionaalsete üksuste sees
                           
                           
                              OTB, OTT, PTB, TBN, TBS, TB, OT, PT, TX
                           
                           
                              Kõik põhjatraalid
                           
                           
                              Võrgusilma suurus 70 mm või rohkem
                           
                           
                              Kogu norra salehomaari saak on hõlmatud lossimiskohustusega.
                           
                        
            
                  b)
               
               
                  Püük ICESi VIIIc ja IXa rajoonis
                  
                              Püük (liigid)
                           
                           
                              Püügivahendi kood
                           
                           
                              Püügivahendi kirjeldus
                           
                           
                              Võrgusilma suurus
                           
                           
                              Lossimiskohustus
                           
                        
                              Norra salehomaar
                              (Nephrops norvegicus)
                              ainult funktsionaalsete üksuste sees
                           
                           
                              OTB, PTB, OTT, TBN, TBS, OT, PT, TX TB
                           
                           
                              Kõik põhjatraalid
                           
                           
                              Võrgusilma suurus 70 mm või rohkem
                           
                           
                              Kogu norra salehomaari saak on hõlmatud lossimiskohustusega.
                           
                        
                              Euroopa merluus
                              (Merluccius merluccius)
                           
                           
                              OTT, OTB, PTB, OT, PT, TBN, TBS, TX, SSC, SPR, TB, SDN, SX, SV
                           
                           
                              Kõik põhjatraalid ja noodad
                           
                           
                              Laevad, mis vastavad järgmistele kumulatiivsetele kriteeriumidele:
                              
                                          1)
                                       
                                       
                                          kasutatakse võrgusilma suurust 70 mm või rohkem;
                                       
                                    
                                          2)
                                       
                                       
                                          lossitud euroopa merluusi üldkogus on perioodil 2013/2014 rohkem kui 10 % kõikidest lossitud liikidest ja üle 10 tonni.
                                       
                                    
                           
                              Kogu euroopa merluusi saak on hõlmatud lossimiskohustusega.
                           
                        
                              GNS, GN, GND, GNC, GTN, GEN
                           
                           
                              Kõik nakkevõrgud
                           
                           
                              Laevad, mis vastavad järgmistele kumulatiivsetele kriteeriumidele:
                              
                                          1)
                                       
                                       
                                          kasutatakse võrgusilma suurust 80–99 mm;
                                       
                                    
                                          2)
                                       
                                       
                                          lossitud euroopa merluusi üldkogus on perioodil 2013/2014 rohkem kui 10 % kõikidest lossitud liikidest ja üle 10 tonni.
                                       
                                    
                        
                              LL, LLS
                           
                           
                              Kõik õngejadalaevad
                           
                           
                              Laevad, mis vastavad järgmistele kumulatiivsetele kriteeriumidele:
                              
                                          1)
                                       
                                       
                                          õngekonks suurusega üle 3,85+/–1,15 (pikkus) ja 1,6+/–0,4 (laius);
                                       
                                    
                                          2)
                                       
                                       
                                          lossitud euroopa merluusi üldkogus on perioodil 2013/2014 rohkem kui 10 % kõikidest lossitud liikidest ja üle 10 tonni.
                                       
                                    
                        
            
                  c)
               
               
                  Püük ICESi IXa rajoonis
                  
                              Püük (liigid)
                           
                           
                              Püügivahendi kood
                           
                           
                              Püügivahendi kirjeldus
                           
                           
                              Võrgusilma suurus
                           
                           
                              Lossimiskohustus
                           
                        
                              Harilik merikeel (Solea solea) ja atlandi merilest (Pleuronectes platessa)
                           
                           
                              GNS, GN, GND, GNC, GTN, GTR, GEN
                           
                           
                              Kõik abarad ja nakkevõrgud
                           
                           
                              Võrgusilma suurus 100 mm või rohkem
                           
                           
                              Kogu hariliku merikeele ja atlandi merilesta saak on hõlmatud lossimiskohustusega.